L 210/8
EL
Επίσημη Εφημερίδα της Ευρωπαϊκής Ένωσης
11.8.2022
μέλος είτε από εγκεκριμένη τρίτη χώρα, με την επιφύλαξη της συμμόρφωσης με τις απαιτήσεις υγείας των ζώων και δημόσιας υγείας που καθορίζονται στους κατ’ εξουσιοδότηση κανονισμούς της Επιτροπής (ΕΕ) 2019/625 (3) και (ΕΕ) 2020/692 (4) και στους εκτελεστικούς κανονισμούς της Επιτροπής (ΕΕ) 2020/2235 (5) και (ΕΕ) 2021/404 (6).
Για λόγους σαφήνειας, οι καταχωρίσεις για τις εν λόγω χώρες θα πρέπει να επισημαίνονται με «Ο» μόνο στη στήλη που αφορά το σχετικό ζωικό είδος, όπως ζητείται στον πίνακα του παραρτήματος της απόφασης 2011/163/ΕΕ.
(5)
Οι τρίτες χώρες που έχουν υποβάλει σχέδιο για τα προϊόντα υδατοκαλλιέργειας, το γάλα ή τα αυγά και έχουν ζητήσει να παρασκευάζουν σύνθετα προϊόντα, θα πρέπει να έχουν τη δυνατότητα να παρασκευάζουν σύνθετα προϊόντα που προορίζονται για εξαγωγή στην Ένωση και περιέχουν τέτοια μεταποιημένα προϊόντα, με τη χρήση οποιωνδήποτε από τα εν λόγω μεταποιημένα προϊόντα, υπό την προϋπόθεση ότι τα μεταποιημένα προϊόντα για τα οποία δεν έχουν υποβάλει σχέδιο προέρχονται από κράτη μέλη ή από εγκεκριμένες τρίτες χώρες.
Για λόγους σαφήνειας, οι καταχωρίσεις για τις εν λόγω χώρες θα πρέπει να επισημαίνονται με «Ο», για τις υπόλοιπες από τις εν λόγω κατηγορίες στον πίνακα του παραρτήματος της απόφασης 2011/163/ΕΕ.
(6)
Η καταχώριση των τρίτων χωρών στον κατάλογο για τα μαλάκια είναι αναγκαία λόγω της αλλαγής των απαιτήσεων πιστοποίησης για τα εκτρεφόμενα μαλάκια.
Επί του παρόντος, δεν απαιτείται βάσει της οδηγίας 96/23/ΕΚ να υποβάλλουν οι τρίτες χώρες σχέδια για τα μαλάκια στην Επιτροπή.
Η μόνη σχετική επιτήρηση καταλοίπων για την παραγωγή εκτρεφόμενων μαλακίων όσον αφορά τις προσμείξεις διενεργείται σύμφωνα με τον εκτελεστικό κανονισμό (ΕΕ) 2019/627 της Επιτροπής (7) και οι τρίτες χώρες που πληρούν τους εν λόγω όρους παρατίθενται στο παράρτημα VIII του εκτελεστικού κανονισμού (ΕΕ) 2021/405 της Επιτροπής (8).
Δεδομένου ότι οι εν λόγω τρίτες χώρες πληρούν τις απαιτήσεις των άρθρων 56 έως 59 του εκτελεστικού κανονισμού (ΕΕ) 2019/627, συμπεριλαμβανομένης της επιτήρησης καταλοίπων, οι εν λόγω χώρες θα πρέπει, ως εκ τούτου, να επισημαίνονται, για λόγους σαφήνειας, με το σύμβολο «Μ» στη στήλη «Υδατοκαλλιέργεια» στον πίνακα του παραρτήματος της απόφασης 2011/163/ΕΕ, το οποίο σημαίνει «μαλάκια».
(7)
Ορισμένες χώρες ζήτησαν να εξάγουν στην Ένωση σύνθετα προϊόντα που περιέχουν μεταποιημένα προϊόντα από μαλάκια τα οποία κατάγονται είτε από κράτη μέλη είτε από εγκεκριμένες τρίτες χώρες που παρατίθενται στο παράρτημα VIII του εκτελεστικού κανονισμού (ΕΕ) 2021/405.
Χώρες που επισημαίνονται με «X» στον πίνακα του παραρτήματος της απόφασης 2011/163/ΕΕ για τουλάχιστον ένα από τα ακόλουθα εμπορεύματα: βοοειδή, προβατοειδή/αιγοειδή, ιπποειδή, χοιροειδή, πουλερικά, προϊόντα υδατοκαλλιέργειας, γάλα, αυγά ή τα θηράματα έχουν παράσχει επαρκείς εγγυήσεις σχετικά με το σύστημα επίσημων ελέγχων που εφαρμόζουν.
Επομένως, όλες οι εν λόγω χώρες θα πρέπει να επισημαίνονται με «P» στη στήλη «Υδατοκαλλιέργεια» του εν λόγω πίνακα ώστε να επιτρέπετε να χρησιμοποιούν μεταποιημένα προϊόντα από μαλάκια που κατάγονται είτε από κράτη μέλη είτε από τρίτες χώρες εγκεκριμένες για την παραγωγή και την εξαγωγή σύνθετων προϊόντων που περιέχουν μεταποιημένα προϊόντα από μαλάκια.
(3) Κατ’ εξουσιοδότηση κανονισμός (ΕΕ) 2019/625 της Επιτροπής, της 4ης Μαρτίου 2019, για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά τις απαιτήσεις για την είσοδο στην Ένωση φορτίων ορισμένων ζώων και αγαθών που προορίζονται για κατανάλωση από τον άνθρωπο (ΕΕ L 131 της 17.5.2019, σ. 18).
(4) Κατ’ εξουσιοδότηση κανονισμός (ΕΕ) 2020/692 της Επιτροπής, της 30ής Ιανουαρίου 2020, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την είσοδο στην Ένωση και για τις μετακινήσεις και τους χειρισμούς, μετά την είσοδο, των φορτίων ορισμένων ζώων, ζωικού αναπαραγωγικού υλικού και προϊόντων ζωικής προέλευσης (ΕΕ L 174 της 3.6.2020, σ. 379).
(5) Εκτελεστικός κανονισμός (ΕΕ) 2020/2235 της Επιτροπής, της 16ης Δεκεμβρίου 2020, για τη θέσπιση κανόνων σχετικά με την εφαρμογή των κανονισμών του Ευρωπαϊκού Κοινοβουλίου και του Συμβουλίου (ΕΕ) 2016/429 και (ΕΕ) 2017/625 όσον αφορά τα υποδείγματα πιστοποιητικών υγείας των ζώων, τα υποδείγματα επίσημων πιστοποιητικών και τα υποδείγματα πιστοποιητικών υγείας των ζώων/επίσημων πιστοποιητικών για την είσοδο στην Ένωση και για τις ενδοενωσιακές μετακινήσεις φορτίων ορισμένων κατηγοριών ζώων και αγαθών και σχετικά με την επίσημη πιστοποίηση με τέτοια πιστοποιητικά, και για την κατάργηση του κανονισμού (ΕΚ) αριθ.
599/2004, των εκτελεστικών κανονισμών (ΕΕ) αριθ.
636/2014 και (ΕΕ) 2019/628, της οδηγίας 98/68/ΕΚ και των αποφάσεων 2000/572/ΕΚ, 2003/779/ΕΚ και 2007/240/ΕΚ (ΕΕ L 442 της 30.12.2020, σ. 1).
(6) Εκτελεστικός κανονισμός (ΕΕ) 2021/404 της Επιτροπής, της 24ης Μαρτίου 2021, για την κατάρτιση καταλόγων τρίτων χωρών, εδαφών ή ζωνών αυτών από τις οποίες/τα οποία επιτρέπεται η είσοδος ζώων, ζωικού αναπαραγωγικού υλικού και προϊόντων ζωικής προέλευσης στην Ένωση σύμφωνα με τον κανονισμό (ΕΕ) 2016/429 του Ευρωπαϊκού Κοινοβουλίου και του Συμβουλίου (ΕΕ L 114 της 31.3.2021, σ. 1).
(7) Εκτελεστικός κανονισμός (ΕΕ) 2019/627 της Επιτροπής, της 15ης Μαρτίου 2019, περί καθορισμού ενιαίων πρακτικών ρυθμίσεων για τη διενέργεια των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο σύμφωνα με τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου και για την τροποποίηση του κανονισμού (ΕΚ) αριθ.
2074/2005 της Επιτροπής όσον αφορά τους επίσημους ελέγχους (ΕΕ L 131 της 17.5.2019, σ. 51).
(8) Εκτελεστικός κανονισμός (ΕΕ) 2021/405 της Επιτροπής, της 24ης Μαρτίου 2021, σχετικά με τη θέσπιση καταλόγων τρίτων χωρών ή περιοχών τους από τις οποίες επιτρέπεται η είσοδος στην Ένωση ορισμένων ζώων και αγαθών που προορίζονται για κατανάλωση από τον άνθρωπο σύμφωνα με τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου (ΕΕ L 114 της 31.3.2021, σ. 118).